
25-TA-1650: Noteikumu projekts (Grozījumi)
Grozījumi Ministru kabineta 2021. gada 18. februāra noteikumos Nr. 114 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (30.04.2025.)

	1.
	Anotācija (ex-ante)
1.3. Pašreizējā situācija, problēmas un risinājumi
	Iebildums (TM - 26.08.2025.)
Lūdzam papildināt noteikumu projekta anotāciju ar skaidrojumu par visu būtisko grozījumu Ministru kabineta 2021. gada 18. februāra noteikumos Nr. 114 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai"" (turpmāk - noteikumi Nr. 114) nepieciešamību un mērķi, tostarp arī noteikumu projekta 30. punkta, kā arī grozījumu minēto noteikumu 7.18., 8.3., 12.3., 32.4. apakšpunktā un 45. punktā. Nepieciešamības gadījumā lūdzam precizēt noteikumu projektu.
Piedāvātā redakcija
-
	Ņemts vērā
Papildināta anotācijas 1.3.sadaļa, sniedzot skaidrojumu par noteikumu 7.18., 8.3., 12.3., 32.4. apakšpunktā un 45. punktā veiktajiem precizējumiem, kā arī precizēts noteikumu projekta 30.punktā noteiktais atbilstoši juridiskās tehnikas prasībām, kas paredz, ka normatīvo aktu pārejas noteikumos ietverto regulējumu, kas ir izpildīts, nesvītro.
	Anotācija (ex-ante)
1.3. Pašreizējā situācija, problēmas un risinājumi

	2.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Iebildums (TM - 26.08.2025.)
Lūdzam izvērtēt un precizēt vai svītrot noteikumu Nr. 114 9. punktu, ņemot vērā, ka minētajā vienībā tiek skaidrots Komisijas 2022. gada 14. decembra Regulas (ES) 2022/2473, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (turpmāk - regula Nr. 2022/2473) 53. panta 6. punktā noteiktais. Proti, lai gan regulas norma paredz labuma guvējiem uzņēmumiem prasīt īstenot samērīgus centienus, ar kuriem mazina konkurences izkropļojumu risku un stimulē riska mazināšanu, no, kā varētu secināt, ka attiecīgās prasības tiek noteiktas tostarp nacionālajos normatīvajos aktos, regulā tomēr tiek minēts konkrēts piemērs pasākumam, kuru var piemērot (iežogojums), vienlaikus paredzot arī to, ka pasākumi ir samērīgi ar tā kaitējuma risku, kā arī izņēmumu, kad pasākumi ir pamatoti neiespējami, kas no minēto noteikumu 9. punkta neizriet, tādējādi pirmšķietami sašaurinot konkrētās normas piemērošanu. Vēršam uzmanību, ka saskaņā ar Līguma par Eiropas Savienības darbību 288. panta otro daļu "regulas ir vispārpiemērojamas. Tās uzliek saistības kopumā un ir tieši piemērojamas visās dalībvalstīs." Regulas ir aizliegts pārņemt nacionālajos tiesību aktos un tās automātiski kļūst par nacionālās tiesību sistēmas sastāvdaļu. Regulu pārņemšanas aizliegums ir noteikts Eiropas Savienības Tiesas spriedumā lietā Nr. 39/72 Komisija pret Itāliju, kur tiesa noteica, ka regula automātiski ir nacionālās tiesiskās sistēmas sastāvdaļa. Tādēļ ir prettiesiski tādi nacionālie regulas normas īstenošanas mehānismi, kas rada šķēršļus regulas tiešam efektam un apdraud vienlaicīgu un vienādu tās piemērošanu Eiropas Savienībā.
 
Piedāvātā redakcija
-
	Ņemts vērā
Noteikumu projektā katrai nozarei nosakot konkrētus atšķirīgus īstenojamos centienus, ar kuriem mazina konkurences izkropļojumu risku un stimulē riska mazināšanu, labuma guvējiem uzņēmumiem ir noteikti skaidri, katram postījumu veidam piemērojamie izmaksu efektīvie riskus mazinošie pasākumi. Regulas 2022/2473 53.panta 6 punktā minēts tikai viens piemērs un tas ir iežogojums, kas ūdens vidē varētu būt tehniski un finansiāli ietilpīgs pasākums. Noteikumu 9.punktā ir precizēts, ka var būt dažādi iežogojuma veidi, piemēram, šķēršļi, tīkli, elektriskie gani, kas  vairāk ir vērsti uz tiem dzīvniekiem, kas pārvietojas ūdens vidē. Atbalsta saņēmējs netiek ierobežots konkrētu aizsardzības līdzekļu izvēlē, nesašaurinot regulas paredzēto iespēju ietvaru, vienlaikus nodrošinot atbalsta pretendentam atbilstošas izvēles iespējas. Savukārt uz putniem, kas pārvietojas pa gaisu, iežogojums ūdens vidē nebūs šķērslis brīvi piekļūt akvakultūras dzīvniekiem, zivīm, tāpēc šajā gadījumā kā samērīgi un efektīvi centieni tiek uzskatīti arī 9.1.un 9.2.apakšpunktos minētie skaņas un vizuālie atbaidītāji, kas vienlaikus ir arī izmaksu ziņā pieejamāki samērīgi centieni.
 
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	3.
	Noteikumu konsolidētā versija
23. Komisija 10 darbdienu laikā pēc pieteikuma un šo noteikumu 13. punktā minēto dokumentu saņemšanas, piedaloties iesniedzējam, kurš dabā norāda postījumu platības:
	Iebildums (ZM - 27.08.2025.)
Lūgums noteikt, ka komisijai postījumu platības jāizvērtē 5 darbdienu laikā, it īpaši tas ir būtiski pavasara sezonā, jo, ja lauks ir jāpārsēj, tad būtiska ir katra diena labas un kavalitatīvas ražas iegūšanai.
Piedāvātā redakcija
-
	Ņemts vērā
Noteikumu 23.punktā saīsināts termiņš no 10 uz 8 darba dienām, lai nodrošinātu pēc iespējas ātrāku postījumu noteikšanu, vienlaikus ievērojot to, ka postītajā teritorijā sējums spēj atjaunoties, var objektīvāk novērtēt paliekošos būtiskos postījumus, kā arī ievērojot komisijas locekļu (iestāžu) kapacitāti vietas apsekošanā, maršrutu sastādīšanā.
	Noteikumu konsolidētā versija
23. Komisija 8 darbdienu laikā pēc pieteikuma un šo noteikumu 13. punktā minēto dokumentu saņemšanas, piedaloties iesniedzējam, kurš dabā norāda postījumu platības:

	4.
	Noteikumu konsolidētā versija
VI. Akvakultūrai nodarīto zaudējumu novērtēšana un apmēra aprēķināšana
	Iebildums (ZM - 27.08.2025.)
Lai nodrošinātu kompensāciju aprēķinu atbilstoši Komisijas regulas 2022/2473 prasībām, aicinām, precizēt MK noteikumos Nr. 114 noteikto kompensāciju aprēķinu atbilstoši Komisijas regulas 2022/2473 53. pantā noteiktajām prasībām, jo īpaši ievērojot Komisijas regulas 2022/2473 53. panta 5. punkta noteiktās prasības.
Piedāvātā redakcija
-
	Ņemts vērā
Noteikumi papildināti ar 32.5.apakšpunktu.
	Noteikumu konsolidētā versija
VI. Akvakultūrai nodarīto zaudējumu novērtēšana un apmēra aprēķināšana

	5.
	Noteikumu konsolidētā versija
39. Zaudējumu apmēru lopkopībai vai biškopībai nosaka atbilstoši sabiedrības ar ierobežotu atbildību "Latvijas Lauku konsultāciju un izglītības centrs" aprēķinātajām attiecīgā lauksaimniecības dzīvnieka vai bišu saimes ieviešanas un uzturēšanas bruto seguma izmaksām (izejvielu izmaksas (izņemot realizācijas izmaksas) un mašīnu un roku darba operācijas) par iepriekšējo gadu, ņemot vērā Lauku atbalsta dienesta reģistrā norādīto lauksaimniecības dzīvnieku vecumu un izmantošanas grupu. Papildus aprēķinātajam zaudējumu apmēram par biškopībai nodarītajiem postījumiem izmaksā kompensāciju par nopostīto bišu stropu remonta izmaksām, ko aprēķina, izmantojot šādu formulu:
 B = k × m, kur

B – viena bišu stropa remonta izmaksas;

k – bišu stropa postījumu koeficients;

m – nopostītā bišu stropa veida vidējā cena (euro).
	Iebildums (ZM - 27.08.2025.)
Lūgums papildināt noteikumu projektu vai arī skaidrot anotācijā, kas ir bišu stropa postījumu koeficients un kur tādu var iegūt.
Piedāvātā redakcija
-
	Ņemts vērā
Papildināta informācija anotācijā.
	Noteikumu konsolidētā versija
39. Zaudējumu apmēru lopkopībai vai biškopībai nosaka atbilstoši sabiedrības ar ierobežotu atbildību "Latvijas Lauku konsultāciju un izglītības centrs" aprēķinātajām attiecīgā lauksaimniecības dzīvnieka vai bišu saimes ieviešanas un uzturēšanas bruto seguma izmaksām (izejvielu izmaksas (izņemot realizācijas izmaksas) un mašīnu un roku darba operācijas) par iepriekšējo gadu, ņemot vērā Lauku atbalsta dienesta reģistrā norādīto lauksaimniecības dzīvnieku vecumu un izmantošanas grupu. Papildus aprēķinātajam zaudējumu apmēram par biškopībai nodarītajiem postījumiem izmaksā kompensāciju par nopostīto bišu stropu remonta izmaksām, ko aprēķina, izmantojot šādu formulu:
 B = k × m, kur

B – viena bišu stropa remonta izmaksas;

k – bišu stropa postījumu koeficients;

m – nopostītā bišu stropa veida vidējā cena (euro).

	6.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 11.09.2025.)
Lūdzam papildināt ar skaidrojumu par apsvērumiem, kādēļ izmantota Komisijas 2022. gada 14. decembra Regulas 2022/2473, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (turpmāk - regula Nr. 2022/2473), 53. panta 5. punktā paredzēta rīcības brīvība.
Piedāvātā redakcija
-
	Ņemts vērā
Papildināts teksts anotācijas 5.4. 1.tabulā norādot, ka izmantojot Komisijas regulas 2022/2473 53. panta 5. punktā noteikto, noteikumi papildināti ar 32.5.apakšpunktu gadījumā, ja radīsies tāda situācija.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	7.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 26.08.2025.)
Ņemot vērā, ka ar noteikumu projektu varētu būt pārņemtas Eiropas Komisijas 2025. gada 6. jūnija lēmumā Nr.  C(2025) 3688 final ietvertās prasības, lūdzam izvērtēt un attiecīgā gadījumā noteikumu projekta anotācijas 5. sadaļā sniegt skaidrojumu par konkrētu minētā lēmuma prasību pārņemšanu noteikumu projektā.
Piedāvātā redakcija
-
	Ņemts vērā
Skaidrojam, ka atbilstoši Eiropas Komisijas 2025. gada 6. jūnija lēmumā Nr.  C(2025) 3688 final  norādītajam, ka Eiropas Komisija nolēmusi necelt iebildumus pret sākotnējās atbalsta shēmas atjaunošanu, pamatojoties uz to, ka tā ir saderīga ar iekšējo tirgu saskaņā ar LESD 107. panta 3. punkta c. apakšpunktu, tad noteikumu noslēguma jautājumu sadaļas 54.punkts nosaka termiņu, kas ir atbilstoši iepriekšminētajā lēmumā saskaņotajam atbalsta shēmas termiņam augkopības, lopkopības un biškopības nozarēs. Attiecīgi valsts atbalsta lietai ir piešķirts numurs SA.118834 (2025/N).
Šī informācija ir norādīta anotācijas 5.3.apakšpunktā "Cita informācija".
 
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	8.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 26.08.2025.)
Ņemot vērā, ka ar noteikumu projektu ir pārņemtas Eiropas Komisijas Pamatnostādnes par valsts atbalstu lauksaimniecības un mežsaimniecības nozarē un lauku apvidos (“pamatnostādnes”), lūdzam papildināt noteikumu projekta anotācijas 5. sadaļu (ailīti "Cita informācija") ar detalizētu skaidrojumu par minēto pamatnostādņu pārņemšanu noteikumu projektā.
Piedāvātā redakcija
-
	Ņemts vērā
Skaidrojam, ka noteikumu projekts ir sagatavots atbilstoši EK lēmumā Nr.C(2025)3688 final noteiktajam. Anotācijas 5.3.apakšpunktā sniegta informācija, ka EK lēmumā Nr.C(2025)3688 final Eiropas Komisija ir norādījusi, ka ir nolēmusi necelt iebildumus pret sākotnējās atbalsta shēmas atjaunošanu, pamatojoties uz to, ka tā ir saderīga ar iekšējo tirgu saskaņā ar LESD 107. panta 3. punkta c. apakšpunktu, kā arī, ka attiecībā uz atbalstu saskaņā ar paziņoto atjaunošanu ir piemērojama Pamatnostādņu par valsts atbalstu lauksaimniecības un mežsaimniecības nozarē un lauku apvidos  II daļas 1. nodaļas 1.2.1.5. iedaļa “Atbalsts aizsargājamo dzīvnieku nodarītā kaitējuma kompensēšanai”, jo tā atbilst veco Pamatnostādņu par valsts atbalstu lauksaimniecības un mežsaimniecības nozarē un lauku apvidos 2014.–2020. gadam  II daļas 1. nodaļas 1.2.1.5. iedaļai “Atbalsts aizsargājamo dzīvnieku nodarītā kaitējuma kompensēšanai”, saskaņā ar kuru tika apstiprināta sākotnējā atbalsta shēma.
Noteikumu grozījumu projekts nav saistīts ar Pamatnostādņu regulējuma pārņemšanu, bet Komisijas regulas Nr.2022/2473 normu piemērošanu.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	9.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem
	Priekšlikums (TM - 26.08.2025.)
Lūdzam papildināt noteikumu projekta anotācijas 5.4. apakšsadaļas 1. tabulu, ņemot vērā, ka regula Nr. 2022/2473 ieviesta arī noteikumu projekta 1. punktā.
Papildus vēršam uzmanību, ka minētās regulas 8. pants pieļauj veikt kumulāciju, ievērojot vairākus nosacījumus, savukārt noteikumu projektā šāda iespēja nav paredzēta, tādēļ aicinām skaidrot anotācijas 5.4. apakšsadaļas 1. tabulā, vai ar noteikumu projekta 22. punktu tiek noteiktas stingrākas prasības, nekā regulā, kā arī sniegt tam pamatojumu.
Visbeidzot, ņemot vērā, ka regulas  Nr. 2022/2473 53. panta 5. punktā paredzēta rīcības brīvība, lūdzam atbilstoši papildināt noteikumu projekta anotācijas 5.4. sadaļas aili (sniedzot pamatojumu) par dalībvalsts rīcības brīvības izmantošanu, norādot konkrētās regulas normas, kas paredz rīcības brīvību, kādā veidā minētā rīcības brīvība ir izmantota noteikumu projektā, un to, kādēļ ir vai nav izmantota regulā paredzētā rīcības brīvība.
 
Piedāvātā redakcija
-
	Ņemts vērā
Papildināta anotācija.
Norādām, ka Komisijas regulas Nr. 2022/2473 8. panta 3. punkts nosaka kumulācijas aizliegumu, kas ir piemērots šo noteikumu grozījumu projektā, līdz ar to nacionālais normatīvais akts neparedz stingrākas prasības kā noteikts Komisijas regulā Nr. 2022/2473.
Vēršam uzmanību, ka noteikumu 3.punktā ir paredzēts, ka kompensācijas apmērs nepārsniedz 80 % no aprēķinātā zaudējumu apmēra, kas var tikt kumulēts ar apdrošināšanas atlīdzību par nodarīto kaitējumu, vienlaikus ievērojot, ka kopējais kompensācijas un apdrošināšanas atlīdzības apmērs nedrīkst pārsniegt 100 procentus no attiecināmajām izmaksām.
	Anotācija (ex-ante)
5.4. 1. tabula. Tiesību akta projekta atbilstība ES tiesību aktiem

	10.
	Noteikumu konsolidētā versija
2.1 Šo noteikumu 2. punktā minētās kompensācijas akvakultūras nozarē piešķir saskaņā ar Komisijas 2022. gada 14. decembra regulu 2022/2473/ES, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (Eiropas Savienības Oficiālais Vēstnesis, 2022. gada 21. decembra, Nr. L 327) (turpmāk – Komisijas regula 2022/2473).
	Priekšlikums (TM - 26.08.2025.)
Atbilstoši juridiskās tehnikas prasībām aicinām precizēt regulas nosaukumu.
Piedāvātā redakcija
"2.1 Šo noteikumu 2. punktā minētās kompensācijas akvakultūras nozarē piešķir saskaņā ar Komisijas 2022. gada 14. decembra Regulu (ES) 2022/2473, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (Eiropas Savienības Oficiālais Vēstnesis, 2022. gada 21. decembra, Nr. L 327) (turpmāk – Komisijas regula 2022/2473)."
	Ņemts vērā
-
	Noteikumu konsolidētā versija
2.1 Šo noteikumu 2. punktā minētās kompensācijas akvakultūras nozarē piešķir saskaņā ar Komisijas 2022. gada 14. decembra regulu (ES) 2022/2473, ar kuru, piemērojot Līguma par Eiropas Savienības darbību 107. un 108. pantu, dažu kategoriju atbalstu uzņēmumiem, kas nodarbojas ar zvejas un akvakultūras produktu ražošanu, apstrādi un tirdzniecību, atzīst par saderīgu ar iekšējo tirgu (Eiropas Savienības Oficiālais Vēstnesis, 2022. gada 21. decembra, Nr. L 327) (turpmāk – Komisijas regula 2022/2473).

	11.
	Noteikumu konsolidētā versija
2.2 Kompensācijas par zaudējumiem akvakultūras nozarē piešķir, ievērojot Komisijas regulas 2022/2473 53. panta nosacījumus.
	Priekšlikums (TM - 26.08.2025.)
Atbilstoši juridiskās tehnikas prasībām lūdzam precizēt, ievērojot iepriekš atrunāto saīsinājumu.
Piedāvātā redakcija
"2.2 Kompensācijas akvakultūras nozarē piešķir, ievērojot Komisijas regulas 2022/2473 53. panta nosacījumus."
	Ņemts vērā
-
	Noteikumu konsolidētā versija
2.2 Kompensācijas akvakultūras nozarē piešķir, ievērojot Komisijas regulas 2022/2473 53. panta nosacījumus.

	12.
	Noteikumu konsolidētā versija
7.12. zemes īpašniekam vai lietotājam ar tiesas spriedumu nav pasludināts maksātnespējas process vai netiek īstenots tiesiskās aizsardzības process, ar tiesas lēmumu netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā komercdarbība nav izbeigta vai tas neatbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;
	Priekšlikums (ZM - 27.08.2025.)
Norādām, ka šobrīd noteiktā prasība, ka atbalstu nepiešķir grūtībās nonākušiem uzņēmumiem ir noteikta stingrāk nekā to nosaka Komisijas regulas 2022/2473 1. panta 4. punkta d) apakšpunkts.
Piedāvātā redakcija
-
	Ņemts vērā
Skaidrojam, ka tieši tāpat kā to nosaka Komisijas regulas 2022/2473 1.panta 4.punkta d) apakšpunkts, arī noteikumu 7.18.apakšpunkts paredz, ka zemes īpašniekam vai lietotājam piešķir kompensāciju  tādos gadījumos, ja grūtībās nonākuša uzņēmuma situācijas cēlonis ir kaitējums, ko nodarījuši īpaši aizsargājamo nemedījamo sugu un migrējošo sugu dzīvnieki.
	Noteikumu konsolidētā versija
7.12. zemes īpašniekam vai lietotājam ar tiesas spriedumu nav pasludināts maksātnespējas process vai netiek īstenots tiesiskās aizsardzības process, ar tiesas lēmumu netiek īstenots ārpustiesas tiesiskās aizsardzības process, nav uzsākta bankrota procedūra, nav piemērota sanācija vai mierizlīgums, tā komercdarbība nav izbeigta vai tas neatbilst normatīvajos aktos noteiktajiem kritērijiem, lai tam pēc kreditoru pieprasījuma pieprasītu maksātnespējas procedūru;

	13.
	Noteikumu konsolidētā versija
7.17. zemes īpašnieks vai lietotājs ir saņēmis atbalstu, kas ar Eiropas Komisijas lēmumu atzīts par nelikumīgu un nesaderīgu ar iekšējo tirgu, un uz minētā lēmuma pamata izdotais atgūšanas rīkojums ir izpildīts pilnībā, ieskaitot attiecīgos procentu maksājumus; uz akvakultūras kompensāciju saņēmēju neattiecas Komisijas regulas 2022/2473 1. panta 5. punkta "a" apakšpunktā noteiktais Eiropas Komisijas atgūšanas rīkojums;
	Priekšlikums (TM - 26.08.2025.)
Lūdzam redakcionāli precizēt, jo no norādes "uz akvakultūras kompensāciju saņēmēju neattiecas Komisijas regulas 2022/2473 1. panta 5. punkta "a" apakšpunktā noteiktais Eiropas Komisijas atgūšanas rīkojums" neizriet, vai šis nosacījums piemērojams kā alternatīva nosacījumam "zemes īpašnieks vai lietotājs ir saņēmis atbalstu, kas ar Eiropas Komisijas lēmumu atzīts par nelikumīgu un nesaderīgu ar iekšējo tirgu, un uz minētā lēmuma pamata izdotais atgūšanas rīkojums ir izpildīts pilnībā, ieskaitot attiecīgos procentu maksājumus", turklāt atsauce uz regulas 2022/2473 1. panta 5. punkta "a" apakšpunktā noteikto Eiropas Komisijas atgūšanas rīkojumu nav viennozīmīga skaidra. 
Piedāvātā redakcija
"7.17. zemes īpašnieks vai lietotājs ir saņēmis atbalstu, kas ar Eiropas Komisijas lēmumu atzīts par nelikumīgu un nesaderīgu ar iekšējo tirgu, un uz minētā lēmuma pamata izdotais atgūšanas rīkojums ir izpildīts pilnībā, ieskaitot attiecīgos procentu maksājumus, vai uz akvakultūras kompensāciju saņēmēju attiecināms Komisijas regulas 2022/2473 1. panta 5. punkta "a" apakšpunktā noteiktais izņēmums."
	Ņemts vērā
-
	Noteikumu konsolidētā versija
7.17. zemes īpašnieks vai lietotājs ir saņēmis atbalstu, kas ar Eiropas Komisijas lēmumu atzīts par nelikumīgu un nesaderīgu ar iekšējo tirgu, un uz minētā lēmuma pamata izdotais atgūšanas rīkojums ir izpildīts pilnībā, ieskaitot attiecīgos procentu maksājumus, vai uz akvakultūras kompensāciju saņēmēju neattiecas Komisijas regulas 2022/2473 1. panta 5. punkta "a" apakšpunktā noteiktais Eiropas Komisijas atgūšanas rīkojums;

	14.
	Noteikumu konsolidētā versija
9. Zemes īpašnieks vai lietotājs nodrošina ne mazāk kā vienu atbilstošu aizsardzības pasākumu, lai novērstu postījumus akvakultūrai:
	Priekšlikums (TM - 11.09.2025.)
Saistībā ar izziņas 2. punktā ietverto iebildumu vēršam uzmanību, ka no noteikumu projekta un tā anotācijas neizriet, vai ir piemērojams regulā paredzētais izņēmums, ja pasākumi ir pamatoti neiespējami, tādēļ lūdzam izvērtēt un precizēt grozīto Ministru kabineta noteikumu 9. punktu, nodrošinot, ka konkrētie pasākumi nav absolūti.
Piedāvātā redakcija
-
	Ņemts vērā
Papildināts teksts anotācijas 5.4. 1.tabulā, norādot, ka noteikumu 9. punktā ir noteikti aizsardzības pasākumi, lai novērstu postījumus akvakultūrai atbilstoši Komisijas Regulas 2022/2473 53. panta 6. punktam. Izmantojot rīcības brīvību vienlaikus norādām, ka aizsardzības pasākumu saraksts noteikumos nav absolūts, Komisijas regula  nosaka, ka jāīsteno samērīgi centieni, var tikt piemērojams regulā paredzētais izņēmums, ja pasākumi ir pamatoti neiespējami.
	Noteikumu konsolidētā versija
9. Zemes īpašnieks vai lietotājs nodrošina ne mazāk kā vienu atbilstošu aizsardzības pasākumu, lai novērstu postījumus akvakultūrai:

	15.
	Noteikumu konsolidētā versija
32.4. attaisnotajos izdevumos iekļauj pievienotās vērtības nodokli, ja tas nav atgūstams no valsts budžeta;
	Priekšlikums (TM - 11.09.2025.)
Lūdzam precizēt, nedublējot regulas Nr. 2022/2473 7. panta 1. punktā noteikto.
Piedāvātā redakcija
"32.4. attaisnotajos izdevumos iekļauj pievienotās vērtības nodokli, ievērojot regulas Nr. 2022/2473 7. panta 1. punktā paredzēto nosacījumu;"
	Ņemts vērā
-
	Noteikumu konsolidētā versija
32.4. attaisnotajos izdevumos iekļauj pievienotās vērtības nodokli, ievērojot Komisijas regulas 2022/2473 7. panta 1. punktā paredzēto nosacījumu;

	16.
	Noteikumu konsolidētā versija
32.5. attaisnotajos izdevumos iekļauj izdevumus atbilstoši Komisijas regulas 2022/2473 53.panta 5.apakšpunktam.
	Priekšlikums (TM - 11.09.2025.)
Tiesiskās noteiktības nolūkā lūdzam noteikumu projekta anotācijā (nepieciešamības gadījumā - piemērveidā) norādīt, kādi izdevumi ir attiecināmi.
Piedāvātā redakcija
-
	Ņemts vērā
Skaidrojam, ka tā kā Komisijas regulas 2022/2473 53.panta 5.apakšpunkts paredz valstij rīcības brīvību, nosakot, ka atlīdzināmā kaitējuma summu var palielināt, pieskaitot citas izmaksas, kas labuma guvējam uzņēmumam radušās aizsargājamo dzīvnieku uzvedības dēļ, un minēto summu samazina, no tās atskaitot visas izmaksas, kas nav radušās aizsargājamo dzīvnieku uzvedības dēļ un labuma guvējam uzņēmumam būtu radušās arī citā gadījumā, un visi ieņēmumi, kuri gūti no tādu produktu pārdošanas, kas saistīti ar ievainotajiem vai nonāvētajiem dzīvniekiem, tad noteikumi papildināti ar 32.5.apakšpunktu gadījumā, ja šāda situācija radīsies. 
	Noteikumu konsolidētā versija
32.5. attaisnotajos izdevumos iekļauj izdevumus atbilstoši Komisijas regulas 2022/2473 53.panta 5.apakšpunktam.

	17.
	Noteikumu konsolidētā versija
50. Dabas aizsardzības pārvalde datus par atbalsta saņēmējam izmaksāto atbalstu glabā 10 gadus no dienas, kad pieņemts pēdējais lēmums par atbalsta piešķiršanu, bet atbalsta saņēmējs datus par izmaksāto atbalstu  glabā 10 gadus no atbalsta piešķiršanas dienas.  
	Priekšlikums (TM - 26.08.2025.)
Lūdzam izvērtēt un precizēt noteikumu projektu, nodrošinot konsekventu terminoloģijas lietojumu attiecībā uz terminiem "kompensāciju saņēmējs" un "atbalsta saņēmējs".
Piedāvātā redakcija
-
	Ņemts vērā
-
	Noteikumu konsolidētā versija
50. Dabas aizsardzības pārvalde datus par kompensācijas saņēmējam izmaksāto atbalstu glabā 10 gadus no dienas, kad pieņemts pēdējais lēmums par atbalsta piešķiršanu, bet kompensācijas saņēmējs datus par izmaksāto atbalstu  glabā 10 gadus no atbalsta piešķiršanas dienas.  

	18.
	Noteikumu konsolidētā versija
52. To pieteikumu izskatīšanai, kuri iesniegti līdz šo noteikumu spēkā stāšanās dienai, piemēro Ministru kabineta 2016. gada 7. jūnija noteikumu Nr. 353 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai" normas.
	Priekšlikums (TM - 26.08.2025.)
Lūdzam izvērtēt un svītrot noteikumu projekta 30. punktu. Vēršam uzmanību, ka atbilstoši juridiskās tehnikas prasībām normatīvo aktu pārejas noteikumos ietverto regulējumu, kas ir izpildīts, nesvītro.
Piedāvātā redakcija
-
	Ņemts vērā
-
	Noteikumu konsolidētā versija
52. To pieteikumu izskatīšanai, kuri iesniegti līdz šo noteikumu spēkā stāšanās dienai, piemēro Ministru kabineta 2016. gada 7. jūnija noteikumu Nr. 353 "Kārtība, kādā zemes īpašniekiem vai lietotājiem nosakāmi to zaudējumu apmēri, kas saistīti ar īpaši aizsargājamo nemedījamo sugu un migrējošo sugu dzīvnieku nodarītajiem būtiskiem postījumiem, un minimālās aizsardzības pasākumu prasības postījumu novēršanai" normas.

	19.
	Noteikumu konsolidētā versija
-
	Priekšlikums (TM - 26.08.2025.)
Lūdzam aktualizēt noteikumos Nr. 114 ietvertos pielikumus, ņemot vērā, ka noteikumu projekta pamattekstā vairs netiek paredzēts priekšnoteikums par samaksātiem naudas sodiem par pārkāpumiem vides jomā (ja tādi uzlikti), kā arī atlīdzinātiem videi nodarītiem zaudējumiem (ja tādi tika nodarīti).
Piedāvātā redakcija
-
	Ņemts vērā
Precizēta noteikumu 1., 2., 5.pielikuma apliecinājuma sadaļa.
	Noteikumu konsolidētā versija
-



